**Sébastien Olivier Bourdais** (s. 28. helmikuuta 1979 Le Mans, Ranska) on ranskalainen rata-autoilija ja entinen Formula 1 -kuljettaja ja nelinkertainen Champ Car-mestari. Hän ajoi kaudella 2008 Formula 1 -sarjassa Scuderia Toro Rossolla ja ajoi siellä myös kaudella 2009.

Ura
---

Bourdais voitti toisen Champ Car -mestaruutensa vuonna 2005.
Bourdais aloitti uransa vuonna 1996 Ranskan Formula Renault -sarjassa. Jo toisella kaudellaan sarjassa hän kipusi 11 kertaa palkintokorokkeelle. Kaudeksi 1998 hän siirtyi Ranskan Formula 3 -sarjaan, jossa hän voitti neljä osakilpailua ja saavutti viisi paalupaikkaa. Hänet valittiin vuoden tulokkaaksi. Seuraavalla kaudella hän voittikin sarjan mestaruuden kahdeksan voiton turvin.

Vuodet 2000–2002 Bourdais ajoi FIA:n Formula 3000 -sarjassa. Viimeisellä kaudellaan hän voitti F3000-mestaruuden, sekä samana vuonna Span 24 tunnin ajon.

Bourdais päätti lähteä hakemaan menestystä Pohjois-Amerikan Champ Car -sarjasta, jossa jo tulokaskaudellaan saavutti kolme voittoa ja neljä paalupaikkaa. Hänet nimettiin sarjan vuoden tulokkaaksi. Seuraavalla kaudella, 2004 hän voitti Champ Car -mestaruuden ja dominoi sarjaa seuraavat kolme kautta voittaen mestaruuden neljä kertaa peräkkäin. Kukaan ei ollut aiemmin kyennyt samaan. Kaudella 2007 Bourdais jatkoi yhä Champ Carin dominointia Newman/Haas/Lanigan Racing -tallissa.

Formula 1 -ura
--------------

Bourdais Japanin GP:n harjoituksissa kaudella 2008.
Bourdais siirtyi vuodeksi 2008 Formula 1 -sarjaan Scuderia Toro Rossolle. Hän sai ensimmäisestä kilpailustaan kaksi MM-pistettä, vaikka keskeytti kolme kierrosta ennen maalia moottoririkkoon. hän jäi kuitenkin tallikaverinsa Sebastian Vettelin varjoon ja kärsi epäonnesta. Vuonna 2009 hän jatkoi F1-uraansa Toro Rossossa ja sai pisteitä Australiasta ja Monacosta. Toro Rosso ei kuitenkaan ollut edellisvuotisessa vedossaan ja vauhti oli aihahtelevaa. Bourdais sai kauden puolivälissä Saksan osakilpailun jälkeen Toro Rossolta potkut ja hänet korvasi espanjalainen Jaime Alguersuari. Hänen potkuista kiersi huhuja joka kilpailun jälkeen ja sai lopulta lähtöpassit Toro Rossolta. Bourdais saavutti Formula 1 -uransa aikana kuusi MM-pistettä.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Toro Rosso | AUS7† | MALKesk. | BHR15 | ESPKesk. | TURKesk. | MONKesk. | CAN13 | FRA17 | GBR11 | GER12 | HUN18 | EUR10 | BEL7 | ITA18 | SIN12 | JPN10 | CHN13 | BRA14 | 4 | 17. |
| 2009 | Toro Rosso | AUS8 | MAL10 | CHN11 | BHR13 | ESPKesk. | MON8 | TUR18 | GBRKesk. | GERKesk. | HUN  | EUR  | BEL  | ITA  | SIN  | JPN  | BRA  | ABU  |  | 2 | 19. |

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset |
| --- | --- | --- | --- | --- | --- | --- | --- | --- |
| 2008 | Toro Rosso-Ferrari | 17. | 18 | 4 | 0 | 0 | 0 | 0 |
| 2009 | Toro Rosso-Ferrari | 19. | 9 | 2 | 0 | 0 | 0 | 0 |
| Yhteensä (2 kautta) | 27 | 6 | 0 | 0 | 0 | 0 |

Formula 3000 -tulokset
----------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000 | Gauloises Formula | SMRKesk. | GBR10 | ESP8 | EUR4 | MONKesk. | **FRA**2 | AUT9 | GERDNS | HUN14 | BELKesk. |  |  | 9 | 9. |
| 2001 | DAMS | BRA3 | SMRKesk. | ESP11 | **AUT**Kesk. | MON4 | EUR8 | FRA6 | *GBR*1 | GER4 | HUN3 | BEL6 | ITA9 | 26 | 4. |
| 2002 | Super Nova Racing | ***BRA***14 | **SMR**1 | ***ESP***3 | AUTKesk. | **MON**1 | **EUR**1 | GBR2 | FRA2 | GERKesk. | HUN3 | ***BEL***2 | ITAKesk. | **56** | **1.** |

Lähteet
-------

* Sebastien Bourdais, Racig Driver, ESPN, Viitattu 27.7.2013.

Aiheesta muualla
----------------

* Kuvia tai muita tiedostoja aiheesta **Sébastien Bourdais** Wikimedia Commonsissa

* Kotisivut

CART/Champ Car -mestarit

1979:  Rick Mears ·  
1980:  Johnny Rutherford ·  
1981:  Rick Mears · 
1982:  Rick Mears ·  
1983:  Al Unser ·  
1984:  Mario Andretti ·  
1985:  Al Unser ·  
1986:  Bobby Rahal · 
1987:  Bobby Rahal ·  
1988:  Danny Sullivan ·  
1989:  Emerson Fittipaldi ·  
1990:  Al Unser Jr ·  
1991:  Michael Andretti ·  
1992:  Bobby Rahal ·  
1993:  Nigel Mansell ·  
1994:  Al Unser Jr ·  
1995:  Jacques Villeneuve ·  
1996:  Jimmy Vasser ·  
1997:  Alex Zanardi · 
1998:  Alex Zanardi ·  
1999:  Juan Pablo Montoya ·  
2000:  Gil de Ferran · 
2001:  Gil de Ferran ·  
2002:  Cristiano da Matta ·  
2003:  Paul Tracy ·  
2004:  Sébastien Bourdais · 
2005:  Sébastien Bourdais · 
2006:  Sébastien Bourdais · 
2007:  Sébastien Bourdais



1. 1 2  (en) Driver DatabaseView and modify data on Wikidata. Tieto on haettu Wikidatasta.